|  |  |  |
| --- | --- | --- |
| cali |  |  |
| Αξίες Ζωής στην Εκπαίδευση / Διεύθυνση Π.Ε. Αν. Θεσσαλονίκης Τομπούλογλου Ιωάννης Υπεύθυνος Αγωγής Υγείας |  | Θεματική: Ενδιαφέρομαι κι ΕνεργώΥποθεματική:*Αλληλοσεβασμός και Διαφορετικότητα*Απευθύνεται σε μαθητές/μαθήτριες:Νηπιαγωγείου Α΄-ΣΤ΄ ΔημοτικούΔιάρκεια στο τετράμηνο:Επτά εργαστήρια/ 14 ώρες κατ’ ελάχιστο, κυμαινόμενη διάρκεια |
| Gnxghxghxgh |  |  |
| **Το διεθνές εκπαιδευτικό πρόγραμμα ‘**LivingValuesEducationProgram’,που έγινε με συνεργασία εκπαιδευτικών απ’ όλο τον κόσμο,στοχεύει στην ενίσχυση 12 κύριων προσωπικών και κοινωνικών αξιών που συμβάλλουν σημαντικά στη ζωή και την ευτυχία του ανθρώπου:ειρήνη, σεβασμός, αγάπη, υπευθυνότητα, ευτυχία, ελευθερία, συνεργασία, τιμιότητα, ταπεινοφροσύνη, ανεκτικότητα, απλότητα και ενότητα.Το παρακάτω εκπαιδευτικό υλικό **«Αξίες ζωής στην Εκπαίδευση» είναι** εμπνευσμένο από την ιδέα και τη φιλοσοφία του LVEP και βασισμένο στην ελληνική πραγματικότητα, τον πολιτισμό και τις υπάρχουσες παιδαγωγικές συνθήκες. Υλοποιείται από το 2010 στα σχολεία, ως πρόγραμμα Αγωγής Υγείας, σε συνεργασία με το σωματείο **«Αξίες ζωής στην Εκπαίδευση».** Οι μαθητές/τριες μέσα σ’ ένα ασφαλές εκπαιδευτικό περιβάλλον, αναγνώρισαν / εξέφρασαν συναισθήματα και ιδέες, ανέπτυξαν κριτική σκέψη, βίωσαν την εμπειρία των αξιών, απέκτησαν γνώσεις και οραματίστηκαν έναν καλύτερο κόσμιο.**1ο εργαστήριο - εισαγωγικό (διδακτικό δίωρο)****«Ας φροντίσουμε τον Τόμυ» Αγάπη - Υπευθυνότητα****Περιγραφή (50-100 λέξεις)**Ανάπτυξη της συναισθηματικής νοημοσύνης μέσω της ευαισθητοποίησης των παιδιών στο θέμα των ανθρωπίνων αξιών. Σύντομη συζήτηση με τα παιδιά για Αξίες Ζωής που είναι ανάγκη να υιοθετηθούν, ώστε να βιώνουμε θετικά συναισθήματα και ανθρώπινες διαπροσωπικές σχέσεις. Η Αγάπη ως υπέρτατη Αξία της Ζωής και η έκφρασή της μέσα από υπεύθυνες συμπεριφορές. Αφήγηση σεναρίου, στοχευμένη συζήτηση, δραματοποίηση.Υλικά: μπλοκ, μπογιές, μαρκαδόροι*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Κοινωνικές δεξιότητες και ενσυναίσθηση, κριτική σκέψη, δημιουργικότητα, αποδοχή της διαφορετικότητας.**Δραστηριότητες**Εισαγωγικό παιχνίδι – ΖέσταμαΑφήγηση του σεναρίου (εκτυπώσιμο υλικό) – Βασικός άξονας συζήτησης:*Πώς νιώθει ο Τόμυ; Τα παιδιά βρίσκουν φοβισμένος, λυπημένος, απογοητευμένος, νιώθει μοναξιά, αγωνία, νιώθει πείνα, δίψα κλπ.**Τι να σκέφτεται; Τα παιδιά βρίσκουν φράσεις «…γιατί μου φέρονται έτσι…» «σε τι έφταιξα…» «άραγε θα μπορέσω να επιβιώσω και την αυριανή μέρα…» κλπ.**Τι θα του λέγαμε για να τον στηρίξουμε; Τα παιδιά βρίσκουν φράσεις «…θα σε βοηθήσω όσο μπορώ…» «…η ζωή σου θα γίνει καλύτερη…» κλπ.**Πώς θα μπορούσαμε να τον ανακουφίσουμε λιγάκι; Τα παιδιά βρίσκουν …να τον πάμε σε κάποιον γιατρό, να τον ταΐσουμε, να τον πάρουμε στο σπίτι, να μαλώσουμε αυτόν που τον κλωτσάει κλπ.*Δραματοποίηση: Η τάξη χωρίζεται σε πεντάδες με κάποιο τρόπο (ελεύθερη επιλογή, τράπουλες χρωμάτων / εικόνων, ονόματα, ομαδοποιημένη τάξη κλπ.. Λέμε στην πρώτη πεντάδα να κάνει τον Τόμυ στο δάπεδο της αίθουσας. Τα παιδιά, γαυγίζουν σιγανά, γρυλίζουν παραπονεμένα, σταματάνε σε γωνίες, κοιτάζουν με φόβο, κάνουν πως πεινάνε… Γίνεται stop για παγωμένη εικόνα. Έρχεται η άλλη πεντάδα και κάθε «παιδί της γειτονιάς» πηγαίνει σε ένα σκυλάκι για να του προσφέρει βοήθεια και φροντίδα. Τα παιδιά βρίσκουν κινήσεις…. Γονατίζουν και ταΐζουν ή ποτίζουν τον Τόμυ, τον χαϊδεύουν στο κεφαλάκι, του τρίβουν την πλάτη για να ζεσταθεί, τον σφίγγουν στην αγκαλιά τους, του μιλάνε με ενδιαφέρον κλπ. Το ίδιο συμβαίνει και με τις άλλες πεντάδες και γίνεται κι αντιστροφή των ρόλων.Πώς θα μπορούσατε να αποτυπώσετε μια σκηνή από όλα τα προηγούμενα (ζωγραφική, κατασκευή, γλυπτό με τα σώματα κλπ.)**Επέκταση (δυνατότητα και δεύτερου διδακτικού δίωρου λόγω της σημασίας και με βάση το ενδιαφέρον της τάξης)**Τα παιδιά μπορούν να γράψουν και να διαβάσουν στη τάξη τις δικές τους ιστορίες, μπορούν να βρούνε τρεις-τέσσερις απλές και καλές πράξεις της δικής τους καθημερινότητας, των γονιών τους ή των υψηλών προσώπων της πολιτείας, μπορούν να γράψουν πέντε φράσεις αγάπης και πέντε φράσεις που πληγώνουν,μπορούν να βρούνε λέξεις που εκφράζουν αγάπη (καρδιά, άγγελος, λουλούδι, ήλιος, ζεστασιά, φιλία, δάκρυ, Θεός, αγκαλιά, συμπαράσταση, παρηγοριά, φιλί, τρυφερότητα, θυσία, κλπ.), μπορούν να γίνουν ζευγάρια και να ακούσει ο ένας τον άλλον για πολύ λίγαλεπτά με προσοχή (για κάποιο θέμα ), μπορούν να οργανώσουν μια γιορτή (π.χ. τα γενέθλια ενός περιθωριοποιημένου ή στενοχωρημένου παιδιού),  μπορούν να στείλουνε κάρτες σε συμμαθητές τους που φύγανε, μπορούν να εκδηλώσουν στο σπίτι μια ενέργεια αγάπης σε πρόσωπο της οικογένειας και να την πούνε αν θέλουν στο σχολείο. μπορούν να μιλήσουν για τη γιορτή της αγάπης (Πάσχα - έθιμα, συνήθειες), το μαθητή της αγάπης (Ιωάννης-η ζωή του), τα σύμβολα της αγάπης, το πρόσωπο της αγάπης (μητέρα - ιστορίες μητρικής αγάπης), τις φράσεις, ρήσεις και παροιμίες γιατην αγάπη, τα τραγούδια της αγάπης…….**Αξιολόγηση**Ερωτήσεις αναστοχασμού**:** Πως νιώσατε προσφέροντας αγάπη; Γιατί νομίζετε ότι νιώθουμε έτσι; Τι σας δυσκόλεψε; Είναι εύκολο να μπούμε στο ρόλο του πλάσματος που υποφέρει; Έχουν κάποιοι από εσάς παρόμοιες εμπειρίες, όπου πήρατε, ή δώσατε, ή άδικα περιμένατε εκδήλωση αγάπης;  |  | **Σύνδεση με το Π.Σ:*** **Ανθολόγιο Α΄-Β΄:** Φοβάμαι… / Θα σ αγαπώ ό,τι κι αν γίνει / Ο κάστορας και η ηχώ / Η αλφαβήτα δίχως ρο / Ξέρξης, ένα ψάρι διαφορετικό / Δώσε την Αγάπη
* **Ανθολόγιο Γ΄-Δ΄**: Πώς βάφτηκαν κόκκινα τα αστεράκια / Η ιστορία του Ερνέστο / Χαρούμενοι χαρταετοί / Το περιβόλι του Σαμίχ / Το τραγούδι του κλόουν / Παππούς και εγγονή / Χαρούμενο λιβάδι/ Αιμοδοσία / Άντζελμαν
* **ΓλώσσαΒ΄:** Νιώθω - Με το ‘σεις’ και με το ‘σας’ - Χωχαρούπα - «Το παιδί με το ακορντεόν»(Γλώσσα)
* **ΓλώσσαΓ΄ : «**Ο Εγωιστής Γίγαντας» **- «**Το χαρούμενο λιβάδι» **- «**Του κόσμου τα παιδιά» – «Η φίλη μας η Αργυρώ»
* **Θρησκευτικά Γ΄ ‘Όμορφος κόσμος’** «Η αγάπη στην οικογένεια» – «Η χαρά του να μοιράζεσαι» – «Μια ξεχωριστή μέρα του μπαρμπαΠανώφ» - «Μικρό ποίημα της φιλίας»
* **Θρησκευτικά Δ΄**Διαφορετικότητα «Παιδιά με αναπηρία» - «Παιδιά που αγωνίζονται να βοηθήσουν την οικογένειά τους» - «Παιδιά με οικογενειακά προβλήματα» - «Παιδιά με γονείς μετανάστες» - «Το ραγισμένο δοχείο»
* **Θρησκευτικά Ε΄**«Παραβολή του καλού σαμαρείτη» - «Άγιος Διονύσιος Ζακύνθου» - «Ο Κωνσταντής» - «Μητέρα Τερέζα» - Ερρίκος Ντυνάν» - «Λουκάς ο Ιατρός» - «Γερόντισσα Γαβριηλία»
* **Θρησκευτικά ΣΤ΄ «**Χριστιανικές κοινότητες αγάπης» - «Διακρίσεις στην εποχή μας» - «Ποιος είναι ο δικός μας άνθρωπος» - «Προστασία των ξένων»

**Εκτυπώσιμο Υλικό**Η ιστορία του Τόμυ (σελ. 3)**Οπτικοακουστικό υλικό****https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/58-aksies-zois-video****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης  |

|  |  |  |
| --- | --- | --- |
| **2ο εργαστήριο (διδακτικό δίωρο)****«Το ταξίδι του κύκνου» Ειρήνη - εσωτερική γαλήνη****Περιγραφή (50-100 λέξεις)**Μέσα από ένα νοερό ταξίδι ενός πανέμορφου κύκνου προκαλείται στα παιδιά η εμπειρία της χαλάρωσης, της ησυχίας, της ηρεμίας και της εσωτερικής γαλήνης. Η ειρήνη του εσωτερικού κόσμου είναι πολύ σημαντική αποστολή της σύγχρονης εκπαίδευσης και μια σπουδαία Αξία Ζωής, άρρηκτα συνδεδεμένη με την Αγάπη και το Σεβασμό στον Άνθρωπο και το Περιβάλλον.Υλικά: CD-player, χαλαρωτική μουσική, άσπρα φύλλα και μαρκαδόροι, χαρτόνιακανσόν, ψαλίδια, κολλητική ταινία.*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Ενσυναίσθηση, κοινωνικές δεξιότητες, συνεργασία, επικοινωνία, φαντασία, δημιουργικότητα, προσαρμοστικότητα.**Δραστηριότητες**Υπενθύμιση των στόχων του προγράμματος και αναφορά στις Αξίες του προηγούμενου εργαστηρίου.Τα παιδιά κάθονται χαλαρωμένα στο κάθισμά τους. Κλείνουν τα μάτια και γίνεται απόλυτη ησυχία για λίγες στιγμές. Αφήνουν τη σκέψη τους να τρέξει σε όλο τους το σώμα ξεκινώντας από το κεφάλι. Έπειτα σφίγγουν για λίγο τους ώμους τους και τους χαλαρώνουν στη συνέχεια. Το ίδιο κάνουν με τα δάκτυλα των χεριών (*γροθιές*) και των ποδιών. Επισημαίνουμε τα πολύ μεγάλα οφέλη της άσκησης μόνο αν διατηρηθεί η ησυχία και πραγματοποιηθεί στη φαντασία το νοητό ταξίδι. Αρχίζει να παίζει απαλή, χαλαρωτική μουσική κατά την αφήγηση του ταξιδιού ενός κύκνου (*αργά*): ***‘Είναι ένας μεγάλος, όμορφος κύκνος ……..*** ***«Βασισμένο σε κείμενο του Κ.Π. Πυξίδα από το πρόγραμμα ‘ Το σπίτι των παιδιών’»(Παράρτημα σελ.1)***ΖωγραφικήΟι μαθητές/τριες χωρισμένοισε ομάδες των 4-5 ατόμων και αφού σκιτσάρουν έναν μεγάλο κύκνο στο χαρτόνι τους, το κόβουν στο περίγραμμα, σημειώνουν το όνομα της ομάδας και το αναρτούνεστον τοίχο.Αποτυπώνουν ατομικά σε ένα άσπρο φύλλο την εικόνα που τους έκανε τη μεγαλύτερη εντύπωση. Αφού τελειώσουν περιγράφουν την εικόναστους/στις συμμαθητές/τριες της ομάδας.Αναρτούν όλοι τις ‘εικόνες’ στον κύκνο της ομάδας τους. Εκπρόσωπος της κάθε ομάδας περιγράφει τον κύκνο στην ολομέλεια…**Επέκταση**Παρόμοιες περιηγήσεις Αναζήτηση ή δημιουργία (κατά ομάδες) παρόμοιων περιηγήσεων με αντίστοιχο μουσικό υπόβαθρο, ώστε να επαναληφθεί η δραστηριότητα μια άλλη φορά με σκοπό τη βίωση της χαλάρωσης και της εσωτερικής γαλήνης με άλλη αφήγηση. **Αξιολόγηση**Αναστοχαστικές ερωτήσεις: Πως νιώσαμε στη διάρκεια του ταξιδιού; Τι σκέψεις κάναμε; Μας επηρέασε το φυσικό περιβάλλον του ταξιδιού και οι ειρηνικές εικόνες; Ποια εικόνα μας «άγγιξε» περισσότερο; Μήπως μέσα στις ειρηνικές στιγμές του ανθρώπου βρίσκεται και η πραγματική ευτυχία;Πόσο βοηθάει και σε τι η σιωπή;Είχατε κάποια ανάλογη εμπειρία ηρεμίας που την απολαύσατε και το θυμάστε;Τι θα λέγατε επαναλαμβάνουμε συχνότερα τέτοιες δραστηριότητες; Τι συμπεριφορές ενισχύει η ειρηνική κατάσταση; **----------------------------------------------------------------------------------------------------** |  | **Σύνδεση με το Π.Σ:****Ανθολόγιο Γ/Δ**«Η Ειρήνη, ο Ιησούς και το πουλί»* **Γλώσσα Β΄**«Δε μ ακούς;»
* **Γλώσσα Γ΄** «Η πτήση των γερανών»
* **Γλώσσα Ε΄**«Μια φορά κι έναν καιρό ήταν το σκάκι»
* **ΘρησκευτικάΓ΄** «Ας δώσουμε τον κόσμο στα παιδιά»

**Οπτικοακουστικό υλικό****Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |

|  |  |  |
| --- | --- | --- |
| **3ο εργαστήριο (διδακτικό δίωρο)****«Μη μου χαλάς το παιχνίδι μου**»**Ειρήνη - Ανεκτικότητα****Περιγραφή (50-100 λέξεις)**Μέσα από την ιστορία του Ίωνα [Πρόγραμμα Αγωγής Υγείας «Κόκκινη κλωστή δεμένη» ΕΠΕΑΚ ΙΙ 2006-2007 / Δ/νση ΠΕ Ν Σερρών]επιδιώκεται η αποφυγή της σύγκρουσης, ο έλεγχος και η διαχείριση του θυμού και ο εντοπισμός της μεγάλης σημασίας της ανεκτικότητας.Γίνονται κυρίως δραστηριότητες δραματοποίησης μέσω των οποίων τα παιδιά βιώνουν τους ρόλους και ασκούνται σε καταστάσεις έντασης των διαπροσωπικών σχέσεων. Υλικά: Χαρτί του μέτρου, αγαπημένα παιχνίδια των μαθητών/τριών, προαιρετικά τουβλάκια Lego.*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Αναγνώριση και διαχείριση συναισθήματος, κοινωνικές δεξιότητες, συνεργασία, επικοινωνία,δημιουργικότητα, ανάπτυξη λεκτικής και σωματικής έκφρασης κατά τη σύγκρουση, προσαρμοστικότητα**Δραστηριότητες**Εισαγωγικό παιχνίδι – ΖέσταμαΑναφορά στο περιεχόμενο του προηγούμενου εργαστηρίου* Αφήγηση της ιστορίας και παιχνίδια ρόλων*(Επιλέγονται & υλοποιούνται με βάση το χαρακτήρατης τάξης, την ηλικία, τη διάθεση και τις δεξιότητες των παιδιών)*

 Α) Τα παιδιά δραματοποιούν σε ομάδες τεσσάρων ατόμων την ιστορία του Ίωνα. Κάποιος ορίζεται παρατηρητήςτης συμπεριφοράς των τριών προσώπων (μητέρα: ενθαρρυντική, καταπραϋντική, στοργική, συνετή - Ίωνας: νευρικός, βίαιος, άδικος, μετανιωμένος, ειλικρινής – Τίμος: ασυνεπής, επιπόλαιος, μετανιωμένος κλπ.).Β) Παντομίμεςστις οποίες προτείνεται μια φράση που χαρακτηρίζει σύγκρουση και καλούνται οι μαθητές/τριες να την υποδυθούν χωρίς να μιλάνε. Π.χ.: α) Δε θέλω να με ξαναπειράξεις β) Αν μας χαλάσεις το παιχνίδι, θα το πω στην κυρία γ) Δώσε μου αμέσως πίσω το μολύβι μου δ) Δε θα έρθω μαζί σας, γιατί με κοροϊδεύετε. Γ) Το ίδιο αλλά με ομιλία. Αυτές ή άλλες φράσεις που βρίσκουν τα παιδιά, τις εκδηλώνουν με τους τρεις τρόπους: α) Ευγενικά, αλλά δειλά και αδύναμα β) Ευγενικά, αλλά σταθερά και διεκδικητικά γ) Επιθετικά ή προσβλητικά. Δ) Τα παιδιά γίνονται τριάδες και «ζωντανεύουν» με πολύ σύντομα σκετσάκια μια σύγκρουση. Η αντιπαράθεση γίνεται μεταξύ των δύο και η διαιτησία από τον τρίτο. Οι αφορμές βρίσκονται από τα παιδιά π.χ. η κοροϊδία, ο χλευασμός μετά από μια ήττα, η διεκδίκηση ενός μολυβιού. Τα παιδιά αναζητούν επιχειρήματα για να στηρίξουν τις θέσεις τους, δίνουμε βαρύτητα στη θέση του μεσολαβητή.* Δραστηριότητα διερεύνησης - Συζήτηση– Συμβουλευτική

[ Ενότητα 6 / Σελ. 8]**Επέκταση*** Τα παιδιά κατασκευάζουν με τα τουβλάκια ένα παιχνίδι δώρο στον Ίωνα ή ζωγραφίζουν κάτι όμορφο για να του το χαρίσουν.
* Με τα αγαπημένα τους παιχνίδια που έχουν φέρει στο σχολείο μπορεί να κάνουν ανταλλαγές σε ζευγάρια και να τα εμπιστευτούν στους συμμαθητές/τριες τους. Να μιλήσουν γι αυτά και τα συναισθήματά τους. Είναι θεμιτό να αλλάζουν τα ζευγάριακατά τη διάρκεια της δραστηριότητας.

**Αξιολόγηση**Αναστοχασμός: Βοηθούμε τα παιδιά να θυμηθούν δικές τους εμπειρίες σύγκρουσης. Τι ακριβώς έγινε, ποια τα λάθη των άλλων και ποια τα δικά τους. Πως νιώσανε μετά το γεγονός. Τι νομίζουν ότι θα μπορούσανε να είχανε σκεφτεί, κάνει ή πει, για να διαχειριστούνε καλύτερα την κρίση και τα συναισθήματά τους. Ποιες συμπεριφορές είναι καλό να προσέχουμε στο χώρο του σχολείου για να ζούμε πιο ειρηνικά, φιλικά και ήρεμα.  |  | **Σύνδεση με το Π.Σ:****Γλώσσα Β΄** «Χωχαρούπα» - «Ο αϊτός και το αηδόνι» - «Η αλεπού κι ο λέλεκας»* **Ανθολόγιο Α-Β** «Όταν κάνουν πόλεμο»

**Ανθολόγιο Γ-Δ** «Λιοντάρι κι αγριόχοιρος»**- «**Χαρούμενοι χαρταετοί» - «Ο Γλάρος» - « Άντζελμαν»* **Γλώσσα Ε΄**«Μια φορά κι έναν καιρό ήταν το σκάκι»
* **Θρησκευτικά Ε΄** «Άγιος Διονύσιος Ζακύνθου» - «Από το ημερολόγιο της Άννα Φράνκ»
* **Θρησκευτικά ΣΤ΄**«Ζούμε και προσευχόμαστε μαζί» - «Και να αδελφέ μου Γ. Ρίτσος» - «Ο καλός καπετάνιος της Ρόδου»

**Εκτυπώσιμο Υλικό**‘Η ιστορία του Ίωνα’ ΕΠΕΑΚ ΙΙ (Παράρτημα σελ. 1 & 2) **Απαραίτητοι Σύνδεσμοι****Οπτικοακουστικό υλικό****Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |

|  |  |  |
| --- | --- | --- |
| **4ο εργαστήριο (διδακτικό δίωρο)****«Παιχνίδια και Αγώνες: Επιλέγω τη σωστή πράξη»****Σεβασμός, τιμιότητα, υπευθυνότητα****Περιγραφή (50-100 λέξεις)**Επιδιώκεται μέσα από καθημερινά σενάρια και πραγματικές ιστορίες να επισημανθεί η σημαντικότητα των αξιών σε σχέση με τη νίκη, σε αγωνιστικές ή γενικά συγκρουσιακές συνθήκες. Μεταφέρονται προβληματισμοί και κρίσεις στη συνείδηση των παιδιών και ενισχύονται προθέσεις επιβράβευσης της ορθής συμπεριφοράς. Συζήτηση στην τάξη και παιχνίδια χωρίς νικητές. Υλικά: οι περιγραφές των σεναρίων σε φύλλα χαρτιού*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Σεβασμός, αυτοσεβασμός, επικοινωνία, υπεύθυνες στάσεις, συνεργασία, ειλικρίνεια στις διαπροσωπικές σχέσεις.**Δραστηριότητες**Αναφορά και υπενθύμιση του περιεχομένου του προηγούμενου εργαστηρίουμέσω καταιγιστικών ερωτήσεων/απαντήσεων ( π.χ. Τι ήταν το παιχνίδι που χάλασε, τι έκανε μετά τον καυγά ο Τίμος, θυμηθείτε ακριβώς μια φράση της μητέρας κλπ. όπως επίσης βρείτε μια σπουδαία αξία από α……, ένα θετικό συναίσθημα από η………., ένα αρνητικό συναίσθημα από ν…….. κλπ. ( με βάση τους αναρτημένους χάρτες).* Διαβάζονταιταέξισενάρια (κάρτες) στηντάξηκαιαφούγίνειπλήρηςκατανόησητωνπεριστατικών και των κινήτρων της συμπεριφοράς, μοιράζονται οι περιγραφές σε έξι ομάδες παιδιών που έχουν συσταθεί. Οι ομάδες σημειώνουν στο φύλλο τους απαντήσεις στα ερωτήματα

 ‘ Τι πιστεύετεγι αυτή τη συμπεριφορά; Ποιες αξίες καταπατώνται; Γιατί νομίζεις ότι συμβαίνει αφού οι αξίες είναι πολύ σημαντικότερες από τη νίκη; Αν έκαναν όλοι το ίδιο τι θα συνέβαινε; Τι αισθανόμαστε όταν γίνεται κάτι άδικο;’‘Τι θα σας έκανε να πείτε την αλήθεια; (Βάλε από 5 έως 1)Οι διαμαρτυρίες των αντιπάλων κι ο φόβος του/της γυμναστή/τριας --------Δε θα ήθελες να ήσουν στη θέση των αντιπάλων συμμαθητριών ----------Ένας από τους κανόνες για τη φυσική αγωγή απαιτεί ειλικρίνεια -----------Δε θέλεις να αδικήσεις κάποιους ------------  Σου αρέσει να συνεισφέρεις στο καλό κλίμα της τάξης ----------Ένας αντιπρόσωπος από κάθε ομάδα παρουσιάζει στη ολομέλεια τις παρατηρήσεις του φύλου εργασίας της ομάδας του. Κατόπιν οι ομάδες σχηματίζουν έναν κύκλο και παίζουν όλοι μαζί μη ανταγωνιστικά παιχνίδια(κολοκυθιές, χειραψίες, ριξιές με μπαλάκια, ακουστικά μηνύματα, σλάλομ …)**Επέκταση**Με βάση τα σενάρια της Ολυμπιακής Παιδείας υλοποιούνται δραστηριότητες όπως 1) Κλείστε για λίγο τα μάτια σας και όταν τα ανοίξετε ζωγραφίστε με κάποιο συμβολισμό την πράξη του Λάντυ ( λουλούδια, αχτίδα, ρίζα δέντρου, μάτια, καρδιές κλπ.) 2) Χωριστείτε σε ομάδες των πέντε ατόμων και φτιάξτε με τα σώματά σας ένα γλυπτό που να απεικονίζει την πράξη τουΣτηβΚέμπερ. Γράψτεκαιαφιερώστε του ένα τετράστιχο . 4) Σχεδιάστε έναν έπαινο απονομής για σπουδαίες πράξεις**Αξιολόγηση**Σε συμφωνία με τα παιδιά δημιουργείται σε μια γωνιά της τάξης βάθρο απονομής αξιέπαινων πράξεων για όσους συμμαθητές/τριες μας συμπεριφέρονται με σεβασμό, ειλικρίνεια και υπευθυνότητα. Η καλή πράξη θα τιμάται με χειροκρότημα και αίσθημα αποδοχής από τα παιδιά. |  | **Σύνδεση με το Π.Σ:****Γλώσσα Β΄** «Χωχαρούπα» - «Ο αϊτός και το αηδόνι»* **Ανθολόγιο Γ-Δ** «Ένας αλλιώτικος ποδοσφαιρικός αγώνας»
* **Θρησκευτικά Δ΄**«Σύγχρονοι αγωνιστές για το συνάνθρωπο, τη δικαιοσύνη, την ειρήνη, το περιβάλλον»
* **Φυσική Αγωγή Ε΄-ΣΤ΄**«Η σωστή αθλητική συμπεριφορά» - «Οι αληθινοί αθλητές δεν εξαπατούν» - «Επιθετικότητα και βία στους αθλητικούς χώρους» - Είσαι υπεύθυνο άτομο;

**Εκτυπώσιμο Υλικό**- ΚάρτεςΣΕΝΑΡΙΑ Α-Β-Γ-Δ-Ε-ΣΤ*Παράρτημα σελ. 4 & 5***Ολυμπιακή Παιδεία****Α)***Ο ΣτηβΚέμπερ ήταν αρχηγός της Αγγλικής ομάδας Κρύσταλ Πάλας, όταν κατά τη διάρκεια κάποιου αγώνα ποδοσφαίρου ρωτήθηκε από το διαιτητή αν κατά τη γνώμη του η ομάδα του έβαλε γκολ. Ο επόπτης είχε σημειώσει ότι η μπάλα πέρασε τη γραμμή του τέρματος.* *Ο Στηβ αντιμετώπισε ένα φοβερό δίλλημα. Αν έλεγε ναι, η ομάδα του θα κέρδιζε και οι οπαδοί της Κρύσταλ Πάλας θα πανηγύριζαν χαρούμενοι. Αλήθεια, τι πιο απλό για το Στηβ να απαντήσει καταφατικά και να χαρίσει στην ομάδα του τη νίκη. Κι όμως ο Στηβ ήξερε ότι αυτό δεν ήταν αλήθεια και πως θα συνέχιζε την αθλητική του καριέρα με ένα ψέμα. Οι συμπαίκτες του και οι φίλαθλοι όλο αγωνία και προσμονή περίμεναν την απάντησή του.* *Χωρίς τον παραμικρό δισταγμό ο Στηβ κοίταξε το διαιτητή καλά μέσα στα μάτια και απάντησε, προς έκπληξη όλων, ότι δεν ήταν γκολ. Ο Στηβ έχασε μια νίκη, αλλά καταξιώθηκε στη συνείδηση όλων μας ως ένας υπηρέτης του αθλητισμού κι ένας γνήσιος φίλαθλος.***Β)***Ο Τζων Λάντυ είχε μια μακρά και επιτυχημένη αθλητική καριέρα. Στο Αυστραλιανό πρωτάθλημα (1956 Μελβούρνη) έλαβε μέρος στο αγώνισμα του ενός μιλίου. Στόχος του ήταν να καταρρίψει το παγκόσμιο ρεκόρ. Ενάμιση γύρο πριν από τον τερματισμό ο νεαρός του φίλος Ρον Κλαρκ πέφτει. Όλοι οι αθλητές περνούν από πάνω του και συνεχίζουν. Ο Τζων Λάντυ, βλέποντας ότι ο φίλος του έπεσε, σταματάει και τρέχει πίσω να το βοηθήσει. Αφού βεβαιώνεται ότι ο φίλος του είναι καλά, συνεχίζει τον αγώνα και κερδίζει. Βέβαια δεν κατάφερε να κάνει καλό χρόνο εξαιτίας του χρόνου που έχασε. Η καθημερινή εφημερίδα « Ήλιος της Μελβούρνης» έγραψε: «Το κατόρθωμα του Τζων Λάντυ αξίζει περισσότερο από το παγκόσμιο ρεκόρ».***Απαραίτητοι Σύνδεσμοι****Οπτικοακουστικό υλικό**<https://www.dailymotion.com/video/x17dtl9>* <https://www.youtube.com/watch?v=Ss1vwU4J_-M>
* <https://www.youtube.com/watch?v=y_JAlTxc1k4>

**Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |

|  |  |  |
| --- | --- | --- |
| **5ο εργαστήριο (διδακτικό δίωρο)****«Έτσι η ζωή είναι ωραία»****Υπευθυνότητα – Εργατικότητα – Συνεργασία – Ενότητα****Περιγραφή (50-100 λέξεις)**Με αφόρμηση μια ιστορία ενότητας, αλληλεγγύης, ομαδικού και δημοκρατικού πνεύματος και αποδοχής του διαφορετικού, επιχειρείται η συνειδητοποίηση της αξίας της εργασίας, της συνεργασίας και της συναινετικής διάθεσης, στην επιβίωση και την πρόοδο. Ζωγραφική, απεικονίσεις, κατασκευές, θεατρικά δρώμενα. Υλικά: τα φύλλα με την ιστορία, μπλοκ ζωγραφικής και χρώματα*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Ομαδικότητα,προσαρμοστικότητα, πρωτοβουλία, δημιουργικότητα, κριτική σκέψη, κοινωνικές δεξιότητες, δημοκρατικότητα, αλληλεγγύη, αποδοχή της διαφορετικότητας, οργανωτική ικανότητα, αυτομέριμνα.**Δραστηριότητες**Αναφορά στο περιεχόμενο του προηγούμενου εργαστηρίου. Στη συνέχεια* Δίνεται σε κάθε ζευγάρι ένα φύλλο με την ιστορία «Τα μυρμήγκια και τα τζιτζίκια». Μετά το διάβασμα της ιστορίας υπογραμμίζουν τις φράσεις που εκφράζουν σημαντικές αξίες της ζωής. Αυτές αναγράφονται στον πίνακα. Ζητείται επίσης να οριστούν η εργασία και η συνεργασία με όποιες λέξεις ή φράσεις τις δηλώνουν και τις φαντάζονται τα παιδιά:

Εργασία είναι:Συνεργασία είναι:Η καταγραφή αυτή αναρτάται σε ένα χαρτόνι στον τοίχο.**Επιλέγονται θέματα συζήτησης στον άξονα:**Τι σας άρεσε στην ιστορία και πως νιώσατε στο τέλος;Γιατί οι αξίεςπου αναδύονται συμβάλλουν στην πρόοδο και την επιτυχία;Τι μας εμποδίζει συνήθως να είμαστε ενωμένοι ή και να συνεργαστούμε για ένα κοινό σκοπό; Τι υποχρεώσεις έχουμε ως μαθητές, τι υποχρεώσεις έχουν οι γονείς μας, τι υποχρεώσεις έχουν οι δάσκαλοί μας;Θυμάστε παραδείγματα από προσωπικές σας εμπειρίες όπου διέπρεψε η υπεύθυνη στάση ή η συνεργασία αλλά και το αντίθετο?Τι είναι εθελοντισμός (βρείτε παραδείγματα). Πώς φαντάζεστε ότι θα ζούσαμε αν βοηθούσαμε όλοι μαζί κάθε φορά αυτούς που έχουν την ανάγκη μας;α)Απεικόνιση (ζωγραφική) μιας σκηνής από το παραμύθι (σε ζευγάρια). Οι ζωγραφιές συνενώνονται σ ένα κόμικς.β) Τα παιδιά περιγράφουν στην ολομέλεια λεκτικά ή με παντομίμα το επάγγελμα στο οποίο θα επιθυμούσαν να εργαστούν.**Επέκταση****Κατασκευή:** Διαμορφώνεται πάνω σ ένα κόντρα πλακέ το **πάρκο της εργασίας**. Οι μαθητές σε ζευγάρια φτιάχνουν ένα στοιχείο του πάρκου (πλαστελίνη, χαρτόνι, πηλός…) και το τοποθετούν σ αυτό π.χ. δέντρο, συντριβάνι, λουλούδι, παρτέρι, λιμνούλα, ζωάκια κλπ. ονοματίζεται ως καρπός της εργασίας. Προτρέπουμε τα παιδιά να χρησιμοποιήσουν τη φαντασία και την καλλιτεχνία τους.**Αξιολόγηση**Γίνεται αναστοχασμός με προσωπικά βιώματα πάνω στις αξίες που έχουν συζητηθεί.**----------------------------------------------------------------------------------------------------** |  | **Σύνδεση με το Π.Σ:****Γλώσσα Β΄**«Χωχαρούπα» - «Ο αϊτός και το αηδόνι» - «Ιστορίες της ποντικούπολης» - «Το παιδί με το ακορντεόν» - «Μαζί είναι καλύτερα» - «Νεαροί μαθητές αναλαμβάνουν δράση»* **Γλώσσα Γ΄** «Το πιο γλυκό ψωμί»
* **Θρησκευτικά Γ΄** Το «κολιμπρί το μικρότερο πουλί στον κόσμο» **-** «Ας δώσουμε τον κόσμο στα παιδιά»
* **Θρησκευτικά Ε΄**«Η ζωή στις πρώτες Χριστιανικές κοινότητες» - «Να δίνετε με το παραπάνω για κάθε καλό σκοπό» - «Ένα παράδειγμα από τη φύση»
* **Ανθολόγιο Γ΄/Δ΄ «**Το τραγούδι του κλόουν»

**Εκτυπώσιμο Υλικό**‘Τα μυρμήγκια και τα τζιτζίκια’ Κόκκινη κλωστή δεμένη ΕΠΕΑΚ ΙΙ (Παράρτημα σελ. 1 & 2) **Οπτικοακουστικό υλικό**<https://www.youtube.com/watch?v=y_JAlTxc1k4>**Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |

|  |  |  |
| --- | --- | --- |
| **6ο εργαστήριο (διδακτικό δίωρο)****« Κόψε τα κάγκελα της φυλακής σου » Ελευθερία****Περιγραφή (50-100 λέξεις)** Ο/Η συντονιστής/τριαπροσπαθεί να κατευθύνει τα παιδιά να κατανοήσουν τη δύσκολη έννοια/αξία της ελευθερίας, τον αναγκαίο συνδυασμό της με άλλες αξίες (σεβασμό, αγάπη, υπευθυνότητα, ειλικρίνεια…) και συναισθήματα (χαρά, γαλήνηασφάλεια, ευεξία…). Τα όρια που τη διαχωρίζουν από την ασυδοσία και την παραβατικότητα. Η ελευθερία στο σχολείο, οι κανόνες και η αξία της πειθαρχίας. Υλικά: σχοινί, καρτέλες λεωφορείου / τρένου, μπλοκ ζωγραφικής*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Κριτική σκέψη-εμβάθυνση, ενσυναίσθηση, συνεργασία, φαντασία, δημιουργικότητα, αποφυγή πιέσεων και επιρροών, επικοινωνία.**Δραστηριότητες**Σύνδεση με το πλαίσιο του προγράμματος και το προηγούμενο εργαστήριο.Ενημέρωση για τα βασικά στοιχεία της ελευθερίας (από περιγραφή)* Παιχνίδια:Τα παιδιά κινούνται αρχικά για λίγο ελεύθερα στο μεγάλο χώρο της αίθουσας.. Στη συνέχεια γίνεται το ίδιο σε πιο περιορισμένο χώρο (ένα σχοινί στο έδαφος σηματοδοτεί την περιοχή παιδιάς). Τέλος επαναλαμβάνεται το ίδιο με περιορισμό κινήσεων π.χ. σε ένα πόδι, μόνο όπισθεν, τα χέρια πίσω κλπ..
* Τα παιδιά μαζεύονται στο κέντρο της αίθουσας και κρατούν το σχοινί κυκλικά στην πλάτη τους. Έχουν οριστεί τέσσερα σημεία στις άκρες της αίθουσας (π.χ. βουνό, θάλασσα, δάσος και λίμνη). Δίνεται ένας προορισμός για κάθε 4-5 άτομα. Με το σύνθημα προσπαθούν τραβώντας να φτάσουν ο καθένας σ αυτόν. Εμφανίζονται αρκετές δυσκολίες και εντάσεις. Στη συνέχεια αφήνουν κάτω το σχοινί και με το σύνθημα πηγαίνουν στον προορισμό τους. Η ελευθερία συνδυάζεται με τη συνεργασία και τον αλληλοσεβασμό.
* Προσομοίωση: Αναρτώνται δυο καρτέλες με εικόνες λεωφορείου και τρένου. Συνομιλούν μεταξύ τους για τα ταξίδια τους, τις διαφορές τους, τα υπέρ και τα κατά της μετακίνησής τους. Τα παιδιά βρίσκουν με καταιγισμό ιδεών τα επιχειρήματα του καθενός (πλεονεκτήματα αλλά και μειονεκτήματα σε σχέση με την ελευθερία, την πειθαρχία και την ασφάλεια)
* ΔίνεταιηιστορίατουΜάρκου σε ένα φύλλο χαρτιού για κάθε ζευγάρι. Μετά την αφήγησή της βρίσκονται τα συναισθήματα του πρωταγωνιστή πριν και μετά τον περιορισμό της ελευθερίας του.Άξοναςσυζήτησης: Τι έχασε ο Μάρκος όταν στερήθηκε την προσωπική του ελευθερία; Τι μπορεί να τον οδήγησε στη φυλακή; (*κατάχρηση της ελευθερίας - κακές επιλογές - κακές παρέες – έλλειψη στόχων – πλεονεξία – φθόνος – φανατισμός – μίσος –εκδίκηση….).* Μήπως πρέπει να φυλάγουμε την ελευθερία μας σαν κόρη οφθαλμού; Τι τέλος μπορούμε να δώσουμε στο δράμα του; Μήπως όλες αυτές οι χαρές που νοσταλγεί ο Μάρκος συνιστούν την πραγματική ελευθερία; Αισθανθήκατε κι εσείς κάποιες στιγμές περιορισμένοι ή ανελεύθεροι; Μήπως έγινε για τη δική σας ασφάλεια ή στα πλαίσια μιας υπεύθυνης στάσης;

**Επέκταση*** Ζωγραφική: Οι μαθητές/τριες αποτυπώνουν στο μπλοκ ζωγραφικής την εικόνα που τους αρέσει περισσότερο από τη νοσταλγία Μάρκου
* Κατασκευή, σε κόντρα πλακέ ή χαρτόνι, επιτραπέζιου παιχνιδιού με κουτάκια και ζάρι (τύπου μονόπολης), όπου όταν το πιόνι των παικτών συναντά θέση (κουτάκι) που γράφει π.χ. ζήλεια, κακία, εγωισμός, μίσος, φανατισμός, αντιπάθεια, πλεονεξία, εκδίκηση… θα πρέπει να μετακινείται στην «προσωπική φυλακή» και να παραμένει εκεί μέχρι να φέρει ο/η παίχτης/τρια το νούμερο τρία ή έξι (που γράφουν από κάτω ΕΛΕΥΘΕΡΙΑ). Όπου το πιόνι συναντά θέση(κουτάκι) που γράφειπ.χ.φιλία, αγάπη, ανεκτικότητα, ειρήνη, σεβασμός, υπευθυνότητα κινείται τρεις - τέσσερις θέσεις μπροστά.

**Αξιολόγηση**Τι σας άρεσε περισσότερο στο σημερινό βιωματικό εργαστήριο; Πότε τελικά γίνεται σπουδαία η αξία της ελευθερίας; Θυμάστε κι εσείς πράξεις δικές σας ή άλλων κοντινών σας ανθρώπων, όπουκάνατε/έκαναντην υπεύθυνη και σωστή πράξη, και όχι αυτό που αρχικά θέλατε/νε; Τι καλό πιστεύετε ότι βγήκε από αυτό; |  | **Σύνδεση με το Π.Σ:****Γλώσσα Β΄** «Προσευχή μικρού κοριτσιού»* **Ανθολόγιο Α΄-Β΄** « Τα Ελληνάκια» - « Ο Αγωνιστής με την πένα»
* **Ανθολόγιο Γ΄-Δ΄**«Ο Τζοβάνι»

**Εκτυπώσιμο Υλικό**Φύλλο εργασίας (Ενότητα 15 σελ. 18)*«Ο Μάρκος κοιτούσε από τα κάγκελα του κελιού του, όπου δεν έφταναν οι αχτίνες του ήλιου. Του έρχονταν στο νου του στιγμές γλυκιάς ξενοιασιάς στο κτήμα του πατέρα του στο νησί. Έπαιζε τόσα παιχνίδια με τις αδελφές του, απολάμβανε την αγάπη των γονιών του, πήγαινε συνεχώς βόλτες με τους φίλους του στο αγαπημένο του ακρογιάλι όπου ψαρεύανε μερικές φορές περιμένοντας να δούνε τη δύση του ήλιου. Πόση ικανοποίηση έπαιρνε βοηθώντας τον πατέρα του στη δουλειά και αργότερα… το χαρτζιλίκι που είχε όταν δούλευε τα καλοκαίρια στα μαγαζιά της χώρας. Ένιωσε ένα βάρος στο στήθος όταν θυμήθηκε με νοσταλγία τα πρώτα του σκιρτήματα, το χαμόγελο της Μαρίας, το βλέμμα της που κρεμόταν πάνω του. Τότε του άρεζε πολύ να διαβάζει λογοτεχνικά βιβλία κι όταν «πιανόταν» απ’ το πολύωρο διάβασμα περπατούσε στην αυλή και στη γειτονιά μέσα στη νυχτερινή αύρα για να ξεπιαστεί. Γύρισε το κεφάλι και κοίταξε μέσα στο σκοτάδι του κελιού, πόσο έμοιαζε με το σκοτάδι της ψυχής του! ‘Αχ, Θεέ μου, ας είναι να ξαναγίνω σύντομα ελεύθερος άνθρωπος, να ξαναζήσω τη κάθε χαρά της ζωής’ αναστέναξε ο Μάρκος.»***Οπτικοακουστικό υλικό****Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |

|  |  |  |
| --- | --- | --- |
| **7ο εργαστήριο (διδακτικό δίωρο)****«Το λυπημένο βασιλόπουλο» - Ευτυχία****Περιγραφή (50-100 λέξεις)**Η έννοια της Ευτυχίας αναλύεται και βιώνεται μέσα από τη βιωματική δράση. Γίνεται αναζήτηση ορισμών της ευτυχίας και τρόπων προσέγγισής της. Ξεκαθαρίζεται η άμεση συσχέτισή της με την αγάπη, τη δημιουργικότητα, τα ενδιαφέροντα, αλλά και τόσο με τον αυτοσεβασμό όσο όμως και με το ενδιαφέρον και την προσφορά προς τους συνανθρώπους. Γίνεται ανάλυση της αξίας, χρησιμοποιείται σενάριο παραμυθιού, δραματοποίηση, μουσική και παιχνίδι.Υλικά:cdμε τραγούδια & χορευτικά.*Ενδείκνυται αναρτημένος χάρτης συναισθημάτων (θετικών & αρνητικών) στην τάξη όπως και πίνακας με τις Ανθρώπινες Αξίες του προγράμματος***Στοχευόμενες δεξιότητες**Κριτική σκέψη-εμβάθυνση, ενσυναίσθηση, φαντασία, δημιουργικότητα, επικοινωνία, πρωτοβουλία.**Δραστηριότητες**Σύνδεση με το κλείσιμο του προηγούμενου εργαστηρίου* Αναρτάται χαρτί του μέτρου για να καταγραφούν στοιχεία ορισμού της ευτυχίας που θα βρίσκουν οι μαθητές/τριες

**Τα μικρότερα παιδιά π.χ.***Να παίζεις με τα αγαπημένα σου παιχνίδια**Να είσαι με τους γονείς σου**Να διασκεδάζεις με τους φίλους σου**Να νικάει η ομάδα σου**Να χαϊδεύεις το σκυλάκι σου***Στα μεγαλύτερα παιδιά κατευθύνουμε σε πιο σύνθετες καταστάσεις π.χ.** *Έχεις ευτυχία όταν ξέρεις ότι σε αγαπούν.**Παίρνεις ευτυχία όταν δίνεις ευτυχία.* *Έχεις ευτυχία όταν ελπίζεις ή ακόμη όταν δίνεις ελπίδες.* *Έχεις ευτυχία όταν δίνεις χαρά σε όλους με τα λόγια, τις ευχές, τις πράξεις.Η ευτυχία προϋποθέτει να είσαι ευχαριστημένος με τον εαυτό σου.** Γίνεται η αφήγηση ενός σύντομου σεναρίου (Ενότητα 16 / σελ. 19)

*«Κάποτε, σε μια μακρινή χώρα, ζούσε ένας καλός και δίκαιος βασιλιάς ……** \_ Δραματοποίηση

Ένας μαθητής (βασιλόπουλο) κάθεται μόνος του σε μια ‘καρέκλα-θρόνο’ στο κέντρο της τάξης. Τα παιδιά δημιουργούν συμβουλευτικές ομάδες 3-4 ατόμων για να βοηθήσουν το βασιλόπουλο……..**Επέκταση -** **Δραστηριότητα [ Η βαλίτσα των δώρων]**Μοιράζουμε σε κάθε μαθητή/τρια σκίτσο / αντίγραφο (Α4) μιας βαλίτσας. Η βαλίτσα είναι χωρισμένη σε τέσσερα μέρη. Τα παιδιά σημειώνουν το όνομά τους πάνω στο χαρτί και έξω από την βαλίτσα. Μαζεύουμε τα φύλλα και τα μοιράζουμε πάλι. Τώρα κάθε παιδί κρατάει τη βαλίτσα κάποιου/ας συμμαθητή/τριας του. Ζωγραφίζει σ ένα από τα τέσσερα πλαίσια ένα δώρο για τον κάτοχο της βαλίτσας. Προτείνουμε το δώρο να γίνει όμορφο, με ωραία χρώματα και πολύ αγάπη για το/τη συμμαθητή/τρια μας. Από κάτω γράφεται το όνομα αυτού που το προσφέρει. Δίνεται επαρκής χρόνος και αφού μαζέψουμε τις ‘βαλίτσες’, επαναλαμβάνουμε το ίδιο άλλες τρεις φορές. Στο τέλος δίνουμε πίσω στον καθένα/καθεμία τη βαλίτσα του. Οι πάντες έχουν πάρει και έχουν δώσει δώρα και παιχνίδια. Όποιοι θέλουν μπορούν να περιγράψουν τη βαλίτσα τους στην ολομέλεια (τις ζωγραφιές και τα ονόματα των παιδιών που τους δώρησαν, τα συναισθήματα που νιώθουν κοιτώντας τη βαλίτσα τους ή εκείνα που νιώθανε όταν χαρίζανε στους άλλους τα δώρα τους. **Αξιολόγηση**Η τάξη σχηματίζει κύκλο και ζητάμε από τα παιδιά να μοιραστούν ό,τι θέλουν με τους/τις συμμαθητές/τριες τους. Εμπειρίες, εντυπώσεις, προσδοκίες, συναισθήματα, ευχάριστες / δυσάρεστες στιγμές. Επιδοκιμάζεται η συμμετοχή, η προσπάθεια, η ενεργητικότητα η παρουσία του καθενός στο πρόγραμμα. Παίζεται ένα ‘ήπιο’ παιχνίδι κύκλου και τέλος τα παιδιά αγκαλιάζονται από τους ώμους και λέμε όλοι μαζί ένα τραγούδι ή χορεύουμε ένα χορό. |  | **Σύνδεση με το Π.Σ:****Γλώσσα Β΄** «Χωχαρούπα» - «Το παιδί με το ακορντεόν»* **ΘρησκευτικάΓ΄** «Ας δώσουμε τον κόσμο στα παιδιά» - «Τα παιδιά ζωγραφίζουν στον τοίχο»
* **Θρησκευτικά Δ΄**«Απεριόριστη αγάπη και προσφορά προς τον πλησίον / Με τις λέξεις του Αποστόλου Παύλου / Δραστηριότητα»

**Εκτυπώσιμο Υλικό**-Φύλλα εργασίας- Κάρτες**Οπτικοακουστικό υλικό****Διαδραστικό υλικό****Υποστήριξη εκπαιδευτικού**Πληροφορίες υπόβαθρου<https://dipe-a.thess.sch.gr/dipea/index.php/2015-09-28-19-43-37/2015-09-28-19-44-48/41-2015-09-15-06-08-26/2015-09-15-06-09-44/ekpaideftika-ergaleia-agogis-ygeias/56-aksies-zois>Iστοχώρος τοπικού δικτύου για ανάρτηση εκπαιδευτικών παραγώγων:  ‘**Αξίες Ζωής και Συναισθήματα. Ένας όμορφος κόσμος!’**[**https://myaxies.wordpress.com/**](https://myaxies.wordpress.com/)Φυσική παρουσίαΤομπούλογλου ΙωάννηςΥπεύθυνος Αγωγής ΥγείαςΠ.Ε. Αν. ΘεσσαλονίκηςΝομός Θεσσαλονίκης |